CELEX: 62016TN0386
Language: el
Date: 2016-07-22 00:00:00
Title: Υπόθεση T-386/16: Προσφυγή της 22ας Ιουλίου 2016 — Falegnameria Universo dei F.lli Priarollo κατά EUIPO — Zanini Porte (silente PORTE & PORTE)

17.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/15
            
         Προσφυγή της 22ας Ιουλίου 2016 — Falegnameria Universo dei F.lli Priarollo κατά EUIPO — Zanini Porte (silente PORTE & PORTE)
   (Υπόθεση T-386/16)
   (2016/C 383/21)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Falegnameria Universo dei F.lli Priarollo Snc (Caerano di San Marco, Ιταλία) (εκπρόσωπος: B. Osti, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: Zanini Porte (Corbiolo di Bosco Chiesanuova, Ιταλία)
   
      Στοιχεία σχετικά με τη διαδικασία ενώπιον του EUIPO
   
   
      Δικαιούχος του επίδικου σήματος: Η προσφεύγουσα
   
      Επίδικο σήμα: Εικονιστικό σήμα της Ευρωπαϊκής Ένωσης που περιέχει τα λεκτικά στοιχεία «silente PORTE & PORTE» — Υπ’ αριθ. 4 191 425 σήμα της Ευρωπαϊκής Ένωσης
   
      Διαδικασία ενώπιον του EUIPO: Διαδικασία για την κήρυξη εκπτώσεως
   
      Προσβαλλόμενη απόφαση: Απόφαση του πρώτου τμήματος προσφυγών του EUIPO της 28ης Απριλίου 2016 στην υπόθεση R 240/2015-1
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να αναγνωρίσει τον extra petita χαρακτήρα της προσβαλλόμενης αποφάσεως και, συνακολούθως, να παραπέμψει την υπόθεση ενώπιον του τμήματος προσφυγών του EUIPO για παράβαση των άρθρων 75 και 76 του κανονισμού για το σήμα της Ευρωπαϊκής Ένωσης· τούτο δε λαμβανομένου υπόψη του κανονισμού (ΕΚ) 216/96 της Επιτροπής, της 5ης Φεβρουαρίου 1996, όπως έχει τροποποιηθεί, και, συγκεκριμένα του άρθρου 1δ αυτού, περί παραπομπής προσφυγής ενώπιον τμήματος προσφυγών το οποίο δεν έχει αποφανθεί επί της υποθέσεως·
            
         
               —
            
            
               επί της ουσίας: να τροποποιήσει την προσβαλλόμενη απόφαση και, συνακολούθως, να καταδικάσει το EUIPO στα έξοδα και τις δαπάνες στις οποίες η προσφεύγουσα υπεβλήθη στο πλαίσιο της διαδικασίας ενώπιον του τμήματος προσφυγών, στον βαθμό κατά τον οποίο η απόφαση αυτή είναι νόμω και ουσία αβάσιμη· εν πάση δε περιπτώσει, να κανονίσει τα έξοδα ex æquo et bono·
            
         
               —
            
            
               στο πλαίσιο της διεξαγωγής αποδείξεων: να διατάξει την προσκόμιση των εγγράφων που σχετίζονται με την υπ’ αριθ. 000008977 C διαδικασία ενώπιον του τμήματος ακυρώσεως και την επακόλουθη υπ’ αριθ. R0240/2015 προσφυγή.
            
         
      Προβαλλόμενοι λόγοι
   
   
               —
            
            
               Παράβαση των άρθρων 75 και 76 του κανονισμού 207/2009·
            
         
               —
            
            
               Παράβαση του κανόνα 37, στοιχείο β', σημείο i, και του κανόνα 50, παράγραφος 1, του κανονισμού 2868/95.